Guwa Maria

Ing tradisi Katulik, Guwa Maria ya iku papan panggonan kang dipusatake kanggo nindakaké jiarah lan devosi marang Bunda Maria. Panggonan-panggonan mau bisa didadèkaké minangka panggonan jiarah amarga pertimbangan penampakan supranatural Maria utawa faktor sajarah minangka panggonan devosi lan jiarah umat Katulik.

 Sajarah 
Ing tradisi agama Katulik anané guwa Maria duwé sajarah dawa. Bunda Maria ing sapérangan wektu nuduhake wujudé marang wong-wong pilihan. Salah siji penampakan kang paling misuwur ya iku penampakan Bunda Maria marang Bernadette Soubirous ing sawijining guwa  kang ana ing kutha Lourdes, Perancis taun 1858. Panggonan iki candhaké dadi panggonan ziarah guwa Maria paling misuwur. Panggonan jiarah iki kang candhaké dadi inspirasi kanggo gawé panggonan jiarah kang sarupa ing komunitas Katulik. Mula saka iku ana panggonan jiarah guwa Maria ing panggonan-panggonan liyané ing sakiteré donya.
Sapérangan panggonan jiarah liyané kang misuwur ing donya amarga minangka papan panggonan penampakan Maria ya iku:
 Fatima, Portugal
 Guadalupe, Meksiko 
 Medjugorje, Herzegovina

 Guwa Maria ing Indonésia 
Guwa Maria ing Indonésia racaké wujud panggonan jiarah kanthi ateges historis tumrap perkembangan Gréja Katulik ing Indonésia utawa Gréja Katulik ing sawijining panggonan. Guwa Maria Sendangsono tuladhané, ya iku papan panggonan dibaptise wong-wong Jawa pisanan. Guwa Maria ingkang sanesipun inggih menika Guwa Maria Kerep Ambarawa, ingkang gadhahi Guwa Maria ingkang dhuwur lan ukurane lumayan gedhe.

Wewangunan mligi diwangun kaya guwa nanging ana uga kang ana ing guwa alam asli. Diarani Guwa Maria amarga ana patung Bunda Maria, ibunda Yesus, ing gua mau. Panggonan iku banjur dadi panggonan ziarah umat Katulik kanggo nyedakake dhiri marang Allah Bapa kanthi dedonga lumantar perantaraan Bunda Maria lan Yesus Kristus.

Guwa Maria dipun bangun amargi wonten fungsi-nipun, inggih menika dados panggenan kangge nyuwun donga, limrahipun kangge Doa Rosario ingkang dipunlaksanaaken saben wulan Mei lan Oktober, kejawi menika Guwa Maria panggenan ingkang cocok kangge nenangake ati lan pikiran, amargi lokasi Guwa Maria ingkang wonten ing papan ingkang seger lan radi tebih saka dalan raya lan cedak kaliyan sumber mata air.

 Dapthar Guwa Maria ing Indonesia 
 Guwa Maria Lembah Karmel 
 Guwa Maria Kerep Ambarawa 
 Guwa Maria Sendang Sriningsih 
 Guwa Maria Annai Velangkanni 
 Guwa Maria Klaces Nusakambangan 

 Pranala njaba 
 www.guamaria.com 
 https://www.cnnindonesia.com

Kategori:Panggonan ziarah agama Katulik